5. ΝΟΜΟΣ 4903 της 26 Μαρτ./2 Απρ. 1931 Περί τροποποιήσεως και συμπληρώσεως του Ν.Δ. της 11/11 Μαΐου 1929 «περί συστάσεως Ελληνικού Ταπητουργικού Οργανισμού». Άρθρ.1.-(Τροποποιούνται τα άρθρ. 6, 16 και 22 του Ν.Δ. 11 Μαΐου 1929, ανωτ. αριθ. 1). Άρθρ.2.-Κατόπιν αποφάσεως του Διοικητικού Συμβουλίου του Ταπητουργικού Οργανισμού, εγκρινομένης υπό του Υπουργού της Εθνικής Οικονομίας, επιτρέπεται εις τον Οργανισμόν τούτον να διαθέση μέχρι του 1/5 του κεφαλαίου, το οποίον εδανείσθη παρά της Επιτροπής Αποκαταστάσεως Προσφύγων. Εκ του ποσού τούτου το μεν ήμισυ τουλάχιστον δέον να διατεθή υποχρεωτικώς δια την ανάπτυξιν της ταπητουργίας ως οικοτεχνίας, το δ’ έτερον ήμισυ δια την οργάνωσιν της διαφημίσεως των Ελληνικών ταπήτων, ως και δια την τυχόν ίδρυσιν Γραφείων και πρατηρίων εν τη αλλοδαπή. Άρθρ.3.-Ο Οργανισμός δύναται να δέχηται υπ’ ευθύνην του παραγγελίας ελληνικών ταπήτων, εκτελουμένας υπό ταπητουργών, ως και να μετέχη Εταιρειών συνιστωμένων με σκοπόν την κατανάλωσιν των ταπήτων τούτων εν τη αλλοδαπή. Εν τη τελευταία ταύτη περιπτώσει απαιτείται προηγουμένη έγκρισις του Υπουργού της Εθνικής Οικονομίας. Άρθρ.4.-(Αντικαθίσταται η παρ. 5 του άρθρ. 2 του ως άνω Ν.Δ/τος). 